CELEX: 22003D0020
Language: hr
Date: 2003-01-31 00:00:00
Title: Odluka Zajedničkog odbora EGP-a br. 20/2003 od 31. siječnja 2003. o izmjeni Priloga XVII. (Intelektualno vlasništvo) Sporazumu o EGP-u

11/Sv. 96
            
            
               HR
            
            
               Službeni list Europske unije
            
            
               244
            
         22003D0020
   
               L 094/82
            
            
               SLUŽBENI LIST EUROPSKE UNIJE
            
         ODLUKA ZAJEDNIČKOG ODBORA EGP-a
   br. 20/2003
   od 31. siječnja 2003.
   o izmjeni Priloga XVII. (Intelektualno vlasništvo) Sporazumu o EGP-u
   ZAJEDNIČKI ODBOR EGP-a,
   uzimajući u obzir Sporazum o Europskom gospodarskom prostoru, kako je izmijenjen Protokolom o prilagodbi Sporazuma o Europskom gospodarskom prostoru, dalje u tekstu „Sporazum”, a posebno njegov članak 98.,
   budući da:
   
               (1)
            
            
               Prilog XVII. Sporazumu izmijenjen je Odlukom Zajedničkog odbora EGP-a br. 171/2002 od 6. prosinca 2002. (1).
            
         
               (2)
            
            
               Direktiva 98/44/EZ Europskog parlamenta i Vijeća od 6. srpnja 1998. o pravnoj zaštiti biotehnoloških izuma (2) treba se unijeti u Sporazum.
            
         
               (3)
            
            
               Direktiva 98/44/EZ oslanja se na definiciju u i uputu na Uredbu Vijeća (EZ) br. 2100/94 (3) koja nije uključena u Sporazum,
            
         ODLUČIO JE:
   Članak 1.
   Iza točke 9.c (Direktiva 2001/84/EZ Europskog parlamenta i Vijeća) Priloga XVII. Sporazumu umeće se sljedeća točka:
   
      
                  „9.d
               
               
                  
                     398 L 0044: Direktiva 98/44/EZ Europskog parlamenta i Vijeća od 6. srpnja 1998. o pravnoj zaštiti biotehnoloških izuma (SL L 213, 30.7.1998., str. 13.).
                  Odredbe Direktive se za potrebe sadašnjeg Sporazuma tumače sa sljedećom prilagodbom:
                  S obzirom na uniju za patente između Lihtenštajna i Švicarske, Lihtenštajn ne dostavlja nikakve patente kako je utvrđeno u ovoj Direktivi.”
               
            
   Članak 2.
   Tekstovi Direktive 98/44/EZ na islandskom i norveškom jeziku koji se trebaju objaviti u Dodatku o EGP-u Službenom listu Europske unije vjerodostojni su.
   Članak 3.
   Ova Odluka stupa na snagu 1. veljače 2003., pod uvjetom da su sve obavijesti iz članka 103. stavka 1. Sporazuma podnesene Zajedničkom odboru EGP-a (4).
   Članak 4.
   Ova se Odluka objavljuje u odjeljku o EGP-u i Dodatku o EGP-u Službenom listu Europske unije.
   
      Sastavljeno u Bruxellesu 31. siječnja 2003.
      
         
            Za Zajednički odbor EGP-a
         
         
            Predsjednik
         
         P. WESTERLUND
      
   
   
      (1)  SL L 38, 13.2.2003., str. 36.
   
      (2)  SL L 213, 30.7.1998., str. 13.
   
      (3)  SL L 227, 1.9.1994., str. 1.
   
      (4)  Navode se ustavne odredbe.